היא רק רוצה לרקוד

היא רק רוצה לרקוד הוא פזמון שכתב והלחין דורון מדלי וביצעו בדואט עומר אדם ומשה פרץ.

רקע
השיר יצא לאור ביולי 2015 ונכלל במופע המשותף "מהפכה" של עומר אדם ומשה פרץ, בשיתוף רקדני "SPIRIT OF THE DANCE".

השיר במקצב אירי בליווי כינורות, עוסק בבחורה שדבר לא מעניין אותה מלבד לרקוד. 

בתחילת השיר פונה קול נשי (של הדוגמנית ההולנדית קים פינסטרה שהתארחה באותה העת אצל המפיק הנרי, שעיבד את השיר) לשניים ואומר: "משה, עומר, אני רוצה לרקוד", כמו"כ בסוף השיר היא פונה אליהם "רגע, פיניטו"?

השיר הושמע באליפות אירופה בהתעמלות אמנותית כאשר מתעמלות נבחרת ישראל ביצעו תרגיל לצליליו, וכן באולימפיאדת ריו דה ז'ניירו (2016) ובתחרויות נוספות מחוץ לישראל.

הצלחה
במצעד העברי השנתי לשנת התשע"ו (2016) של גלגלצ הגיע השיר למקום השלישי.

בשנת 2018 זכה השיר במקום הראשון במצעד שארגן רדיו ללא הפסקה לרגל 70 שנה למדינת ישראל.

נכון לדצמבר 2021 השיר השיג 47 מיליון צפיות ביוטיוב (23 מיליון צפיות בערוץ היוטיוב של פרץ, ו-24 מיליון בערוץ היוטיוב של עומר אדם).

קישורים חיצוניים

 משה פרץ ועומר אדם בדואט: "היא רק רוצה לרקוד" באתר בטריבונה, 27 ביולי 2015

הערות שוליים

שירי 2015
שירי משה פרץ
שירי עומר אדם
דואטים
שירים בעברית
שירים שנכתבו על ידי דורון מדלי
שירים על ריקודים
סינגלים שהגיעו למקום הראשון במצעד העברי של מדיה פורסט